Islandsk fiskeribedrift må bytte navn i Norge

Det gikk ikke helt som planlagt da det islandske fiskeriselskapet Sædis skulle etablere seg i Norge. Nå bytter de navn på sin norske avdeling.

Publisert: Publisert: 23. januar 2018

Illustrasjonsfoto: Terje Bendiksby / NTB scanpix

NTB

Denne artikkelen er over to år gammel

På islandsk er Sædis navnet på en mytologisk sjøfe, men på norsk innrømmer selskapet at navnet ble litt feil, skriver iFinnmark.

– Vi visste ikke at det kan høres rart ut på norsk, og at det norske ordet ikke har noe å gjøre med verken sjøen eller feer. Men vi ser humoren i det. Vi mener dette er riktig tidspunkt for å endre navn, sier daglig leder Vera Björk Hraundal til avisen.

Det nye navnet blir dermed Gamvik Seafood AS ettersom bedriften holder til like utenfor tettstedet Gamvik i Finnmark.